શ્રીલંકાના પ્રવાસે ગયેલી ભારતની અંડર - 19 ટીમે પહેલી યુથ ટેસ્ટમાં યજમાનોને એક દાવ અને 21 રનોથી હાર આપી છે . શ્રીલંકા તરફથી વિકેટકીપર બેટ્સમેન નિશાન મદુશ્કાની સદી ( 104 ) અને ફર્નાન્ડોના 78 રન પણ ભારતને જીત મેળવવાથી રોકી શક્યા નહિ . ભારતની ટીમે મેચના ચોથી અને અંતિમ દિવસે યજમાનોને બીજા દાવમાં 324 પર સમેટી દઈને મોટી જીત મેળવી હતી . ભારતના બદોની ( અણનમ 185 રન ) અને સલામી બેટ્સમેન અથવારા ટેડે ( 113 રન ) ની શાનદાર સદીના કારણે 589 રનનો પહાડ જેવો સ્કોર ઉભો કરી દીધો હતો . જવાબમાં શ્રીલંકાની ટીમ પહેલા દાવમાં 244 રનમાં સમેટાઈ ગઈ હતી . ભારત તરફથી હર્ષ ત્યાગી અને આયુષ બદોનીએ ચાર - ચાર વિકેટ ઝટક્યા હતા જ્યારે અર્જૂન તેંડુલકરના ખાતામાં પણ એક વિકેટ આવી . બીજા દાવમાં પણ ભારતીય બોલરો આગળ યજમાન ટીમનું કંઈ ચાલ્યુ નહિ અને તેમની આખી ટીમ 324 રન જ બનાવી શકી . શ્રીલંકાએ અંતિમ સાત વિકેટ ગુમાવીને 147 રન કર્યા . જ્યારે ભારત તરફથી મોહિત જાંગડાએ શાનદાર બોલિંગક કરીને 72 રન આપીને પાંચ વિકેટે લીધી . વળી , આયુષ બદોનીએ પણ બે વિકેટ લીધી અને અર્જૂન તેંડુલકરે બીજા દાવમાં પણ એક વિકેટ મેળવી . જો કે અર્જૂન તેંડુલકર બેટિંગ દરમિયાન કોઈ રન બનાવ્યા વિના આઉટ થઈ ગયો . બંને ટીમો વચ્ચે બીજી ટેસ્ટ હમ્બનટોટામાં 24 જુલાઈથી રમવામાં આવશે .